
REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA VELA LUKA
Općinsko vijeće

KLASA: 
URBROJ: 
Vela Luka, 2026. godine 

Na temelju članka 13. stavka 7. Zakona o zaštiti od požara (NN 92/10, 114/22) i članka 29. Statuta Općine Vela Luka („Službeni glasnik Općine Vela Luka“ br. 11/21) Općinsko vijeće Općine Vela Luka na svojoj ______ sjednici održanoj dana _________ 2026. godine , donosi

ODLUKU  
o donošenju Procjene ugroženosti od požara i  tehnoloških eksplozija Općine Vela Luka  (usklađenje 3)

Članak 1. 
Donosi se Procjena ugroženosti od požara i tehnoloških eksplozija Općine Vela Luka (usklađenje 3, u daljnjem tekstu: Procjena).
Članak 2. 
Procjena čini sastavni dio ove Odluke i objaviti će se u “Službenom glasniku Općine Vela Luka“.
Članak 3.

Ova Odluka stupa na snagu osmoga dana od dana objave u „Službenom glasniku Općine Vela Luka”. Stupanjem na snagu ove Odluke prestaje važiti Odluka o usvajanju procjene ugroženosti od požara i tehnoloških eksplozija i donošenju plana zaštite od požara za Općinu Vela Luka (Službeni glasnik Općine Vela Luka, br.10/20).



Predsjednik Općinskog vijeća
Zoran Manestar
______________________




Dostaviti: 
- objava u Službenom glasniku Općine Vela Luka
- pismohrana

[bookmark: _Hlk154745187]                                                                                                                   
O b r a z l o ž e nj e

Procjena ugroženosti od požara i tehnoloških eksplozija za Općinu Vela Luka (usklađenje 2) je izrađena u ožujku 2019. godine te prihvaćena od Općinskog vijeća  Odlukom o usvajanju procjene ugroženosti od požara i tehnoloških eksplozija i donošenju plana zaštite od požara za Općinu Vela Luka (Službeni glasnik Općine Vela Luka, br.10/20). 

Temeljem članka 13. stavka 7. Zakona o zaštiti od požara (Narodne novine, broj 92/10, 114/22), jedinice lokalne i područne (regionalne) samouprave najmanje jednom u 5 godina usklađuju procjene ugroženosti od požara i tehnoloških eksplozija s novonastalim uvjetima.  

Procjenu ugroženosti od požara i tehnoloških eksplozija Općine Vela Luka (usklađenje 3) izradila je tvrtka Alfa atest d.o.o. iz Splita.

Za prijedlog  Procjene, provedeno je savjetovanje s javnošću od 20. svibnja do 20. lipnja 2026. godine, te nije pristigla niti jedna primjedba. 

Predlaže se da Općinskom vijeću Općine Vela Luka da prihvati prijedlog Odluke.  

